**IITIN SEURAKUNTA**

**Taloustoimisto**

**AURAUS- JA HIEKOITUSOHJE**

**Auraus** Viikolla auraus aloitetaan, mikäli lunta on kertynyt 5 cm (kuiva lumi). Märän lumen aurauskynnys on 3 cm. Auraustarpeeseen ja aloitusajankohtaan vaikuttaa se, onko tuiskua, onko lumisade jatkuvaa ja pitkäkestoista, onko märkää lunta vai pakkasta. Samoin seurakunnan tiloissa pidettävät tilaisuudet (esim. hautajaiset, jumalanpalvelukset) vaikuttavat auraustarpeeseen.

Auraus pyritään ajoittamaan siten, että selvittäisiin yhdellä aurauskerralla. Aina se ei ole kuitenkaan mahdollista (esim. viikonloput). Sääntarkkailu kuuluu urakoitsijalle. Urakoitsijalle jätetään harkintavaraa aurauksen suorittamisen suhteen. Auraustarpeesta voi tarvittaessa tiedustella seurakuntamestarilta.

Seurakuntamestari ilmoittaa urakoitsijalle tiedossa olevat tilaisuudet viikon alussa. Viikonloppuisin pääsääntönä on, että kaikki karttaan merkityt alueet on aurattu ja hiekoitettu hyvissä ajoin ennen tilaisuuden alkua. Seurakuntamestari ilmoittaa myös, mikäli tarvitaan lisäaurausta tai hiekoitusta.

**Uuden hautausmaan paikoitusalueet, huoltorakennuksen edusta ja kappeli, Valolahden tie:**

Aurataan 24.12. asti kokonaisuudessaan. Tämän jälkeen vain kulkutie kappeliin ja paikoitusalueen toinen puoli aurataan.

Huoltorakennuksen ja kappelin edusta sekä alaportin paikoitusalue aurataan koko talven. Valolahden tie aurataan koko talven maantielle asti.

**Vanhan hautausmaan paikoitusalueet ja kirkon paikoitusalue:**

Aurataan 24.12. asti kokonaisuudessaan. Tämän jälkeen hautausmaan etelänpuoleista paikoitusaluetta ei aurata, samoin pohjoisen puolen porttien välistä aluetta ei aurata paikoitustilaksi.

Seurakuntatalon oven, varaston oven ja alaportin edusta aurataan koko talven.

**Pääkäytävät hautausmailla**

Aurataan koko talven.

**Hiekoitus** **Uuden hautausmaan paikoitusalue ja kappelin piha,** **Vanhan hautausmaan paikoitusalueet, kirkon paikoitusalue, seurakuntatalon oven, varaston oven ja alaportin edusta:**

Ohut hiekkakerros paikoitettujen autojen suuntaisesti, jotta autosta noustessa on hiekkaa jalan alla. Koko aluetta ei tarvitse hiekoittaa.

Hautausmailla vain pääkäytävät ja käytävät, joihin hautaus suoritetaan, hiekoitetaan.

Kappelille johtava tie hiekoitetaan tarpeen mukaan.

Iitin seurakunta on kiinteistön omistajana ottanut vakuutuksen, joka kattaa kiinteistöillä sattuneet henkilövahingot toiminnan piirissä. Hiekoittajan tulee pitää hiekoituspäiväkirjaa, josta näkyy päivät ja kellonajat, milloin hiekoitus on suoritettu.